2013 m. gruodžio 6 d. cour de travail de Bruxelles (Belgija) pateiktas prašymas priimti prejudicinį sprendimą byloje Office national de l'emploi prieš Marie-Rose Melchior
(Byla C-647/13)
Proceso kalba: prancūzų
Prašymą priimti prejudicinį sprendimą pateikęs teismas
Cour de travail de Bruxelles
Šalys pagrindinėje byloje
Apeliantė: Office national de l'emploi
Atsakovė: Marie-Rose Melchior
Prejudiciniai klausimai
Ar pagal lojalaus bendradarbiavimo principą ir ESS 4 straipsnio 3 dalį bei Pagrindinių teisių chartijos 34 straipsnio 1 dalį draudžiama, jog tam, kad asmuo įgytų teisę į nedarbo išmoką, valstybė narė atsisakytų:
a)    atsižvelgti į darbo šioje valstybėje narėje įsteigtoje Europos Sąjungos institucijoje laikotarpius, per kuriuos asmuo dirbo kaip sutartininkas, ypač kai iki įsidarbinimo sutartininku laikotarpio bei po jo asmuo dirbo kaip darbuotojas pagal šios valstybės narės teisę;
b)    nedarbo dienas, už kurias remiantis Kitų Europos Bendrijų tarnautojų įdarbinimo sąlygomis buvo išmokėta išmoka, prilyginti darbo dienoms, nors nedarbo dienos, už kurias išmoka mokama pagal šios valstybės narės teisės aktus, prilyginamos darbo dienoms?